 Generate an article for the following headline: Makanzura Akadzingwa Basa kuGweru Oronga Kuendesa VaKasukuwere kuMatareSangano re Zimbabwe Human Rights NGO Forum, rakamirira makanzura maviri emuGweru, ranyorera tsamba gurukota rezvematunhu richipikisa kudzingwa kwakaitwa makanzura aya. Gweta re Zimbabwe Human Rights NGO Forum riri kumirira makanzura maviri aya, VaTafadzwa Christmas, vanoti VaMoses Marecha naVaAlbert Chirau vakadzingwa basa zvisiri pamutemo, izvo vanoti zvinotyora kodzero dzavo dziri mubumbiro remitemo yenyika. VaChristmas vanoti kunyange hazvo mutemo we Urban Councils Act uchipa simba gurukota rezvematunhu kudzinga makanzura, masimba aya akabviswa mubumbiro idzva remitemo yenyika. VaChristmas vanoti mutemo uripo unosungira kuti paumbwe komiti inoferefeta kukanganisa kunenge kwaitwa nakanzura, kana meya. VaChristmas vanoti kana komiti iyi yawana kanzura kana meya aine mhosva, ndipo panopinda gurukota rezvematunhu richidzinga anenge achipomerwa mhosva, kwete zvakaitwa naVaKasukuwere. VaChristmas vanoti VaKasukuwere vakasatevedzera zviri mutsamba yavanyora, vachaendesa nyaya iyi kudare repamusoro soro vachipikisa kutyorwa kwekodzero dzemakanzura maviri aya. Asi VaKasukuwere vanoti havasi kuzodzosa makanzura aya pabasa uyezve havasi kuzopindura tsamba yakabva kumagweta emakanzura aya. VaKasukuwere vanotiwo vanoda kuvaendesa kumatare vakasununguka kuita izvi. Sachigaro veZimbabwe Electoral Commission, Amai Rita Makarau, vati havasati vawana tsamba yakanyorwa naVaChristmas. Amai Makarau vanoti kudzamara vawana tsamba inovazivisa zviri pamutemo nezve kudzingwa kwemakanzura aya, komisheni yavo icharamba ichiita basa rayo semazuva ose. Makanzura maviri aya ndiwo akatanga kudzingwa basa vachipomerwa mhosva yeuori naVaKasukuwere, avo, svondo rapera, vakambomisa basa makanzura ese kusanganisira meya weguta reGweru, vachivapomera mhosva yehuori pamwe nekushandisa mari yekanzuru zvisiri mugwara. No media source currently available 